الطريقة التالتة الطريقة بقى سامحوني بقى ايه هنعيش فيها شوية اشعر ابناءك بالحب اشعر ابناءك بالحب. دي تالت اهم طريقة وضعها علماء التربية. لو عايزين بالفعل اولادنا يرتبطوا بنا جدا جدا جدا
عايز اسألكم سؤال ازاي بتشعروا اولادكم بالحب على فكرة لو حضرتك كل يوم الصبح بتقولي لبنتك انا بحبك جدا هتيجي بعد فترة خلاص ما انت كل يوم بتقوليها آآ آآ الحب اعلى من كده بكتير
الحب اعلى من كده بكتير. النبي صلى الله عليه وسلم راعى كويس جدا مسألة المشاعر المتعلقة بالاولاد من المشاعر حاجة غير طبيعية فوق الوصف. منها مسلا النبي صلى الله عليه وسلم حديس كلنا حافزينه في يوم من الايام ان الاقرع بن حابس كان قاعد مع النبي صلى الله عليه وسلم دخل الحسن بن علي قام النبي واخد الحسن ومقعده على رجليه وقام عامل ايه
باسو رائع جدا. يبقى اول حاجة ممكن اراعي بها او احسس ابني بها في مسألة حب له البوسة البسيطة دي بتفرق معه كتير جدا هقول لكم اعلى من كده. كم مرة ولادكم جايين من المدرسة واحنا في موسم المدارس؟ كم مرة ولادنا جايين من المدرسة؟ حضرتك سبتي اللي في ايدك وسبتي المطبخ يضرب يقلب
وطلعت تجري علشان تستقبلي البنت او الولد طب الحمد لله نعم بتقول ايه اه ما شاء الله ربنا يحفز لك مامتك يا رب ويحفزك ما شاء الله النبي صلى الله عليه وسلم تقول عائشة شوفوا المعنى ده ازاي النبي بيحسس اولاده بالحب
النبي صلى الله عليه وسلم بتقول السيدة عائشة ما رأيت احدا اشبه سمتا ولا دلا برسول الله من فاطمة انا عمري ما شفت حد اشبه بالنبي في كلامه في افعاله في حركاته من مين
من فاطمة وكانت فاطمة اذا دخلت على النبي صلى الله عليه وسلم النبي مش يقعدوا يحطوا رجل على رجل تعال يا ابني بوس لا والله بل كان النبي صلى الله عليه وسلم كما تقول عائشة يقوم لها فيستقبلها ويأخذ بيديها ويقبلها بين عينيها ويجلسها
تعالي هنا ده اسمه ايه هو ده هو ده اللي العلماء بيقولوا تالت اشهر قاعدة عشان يسعد بها ابنائنا. نشعرهم بالحب نقول لهم احنا عندنا مشاعر فياضة من النبي صلى الله عليه وسلم. النبي صلى الله عليه وسلم
بيقول كما يقول ابو هريرة زار النبي صلى الله عليه وسلم خباء فاطمة. بيت فاطمة في يوم. فبيقول لها اثم لكع لكع الطفل الصغير يعني. بيقول لها فين الحسن او الحسين؟ اثم لكع
هم فين الاولاد قالت قال ابو هريرة فجاء الحسن فاعتنق فاعتنق كل واحد منهم صاحبه طيب معلش معلش انا بحب دايما في النصوص الشرعية زي ما اتعودنا بقى لنا فترة
ان انا ما عديهاش كده. معلش سامحوني. هو النبي هيعتنق الحسن ازاي تخيلوا الحسن جاي يجري قام النبي قاعد في الارض كده وقام واخد الحسن كده بالحضن ده اسمه ايه
اشعر ابنك بالحب اشعروا ابنائكم بالحب النبي صلى الله عليه وسلم كما يقول انس كان النبي صلى الله عليه وسلم يزور الانصار. النبي كان كل يوم يروح يلف على الانصار يزورهم يسلم عليهم. وكان النبي صلى الله
وسلم يسلم على صبيانهم ويمسح رؤوسهم يمسح القصام دي ايه حب حنان رحمة عطف شفقة. كل معاني الحب هتلاقوها في الحاجات البسيطة دي. مرة يبوسوا مرة يحتضنوا النبي صلى الله عليه وسلم كما يقول عبدالله بن جعفر مسح النبي صلى الله عليه وسلم على رأسه ذات يوم وقال اللهم اخلف جعفر في ولده خيرا
وعبدالله بن جعفر ابو مات بعد اول ما ابوه مات على طول النبي راح خد عبدالله ابن جعفر وحضنه وقعد يمسح على راسه كده والنبي صلى الله عليه وسلم يقول ايه؟ اللهم اخلف جعفر في ولدي خيرا. هو
عبدالله بن جعفر سمع الحديس ده وهو عنده كم سنة تلات سنين اربع سنين روى الحديس بعد كم سنة بعد عشرين خمسة وعشرين سنة من عشرين خمسة وعشرين سنة ما انساش الموقف ده
من عشرين خمسة وعشرين سنة ما انساش عبدالله بن جعفر موقف الحب اللي شافه من النبي صلى الله عليه وسلم. عشان اقول لكم ممكن اه ازا كان زاكرة الاولاد ضعيفة جدا بس صدقوني
فيما يتعلق بمناحي الحب والعشق والعواطف والمشاعر ما تتنساش ما تتنساش ابدا. النبي صلى الله عليه وسلم كما يقول جابر بن سمرة صليت ذات يوم الفجر مع رسول الله صلى الله عليه وسلم فاستقبله الولدان
يمسح على خدي احدهم واحدا واحدا انتم شفتم الحب النبي بيوصله ازاي؟ كم طريقة دلوقتي شفت طرق ان انا استخدمها النبي بعد صلاة الفجر خلاص بقى نروح بقى خلاص لا لا
الصبيان واقفين برة قدام المسجد مستنيين النبي صلى الله عليه وسلم. مستنيين ايه مستنينا بس يخرج بس يعمل لهم كده ربنا يحفزكم يا ولاد جابر ابن سمرة بيحكي الحديس ده اللي شافه من النبي صلى الله عليه وسلم وكان لسة عنده عشرة اتناشر تلتاشر سنة يحكي الحديس بعدها بتلاتين اربعين سنة. عشان اقول لكم ان مشاعر
الحب اللي الاولاد بيشوفوها مننا ما بتتنساش ابدا بعد التأصيل الشرعي نخش على التأصيل العلمي بيقولوا ما احوج ابنائنا للحب فلابد من التعبير العملي ما تنسوش الجملة دي خالص المشاعر لابد من التعبير العملي. اسألكم سؤال
انا معي ازازة ريحة دي ازازة ريحة انا بحب ولادي جدا وكلكم بتحبوا ولادكم جدا بس طول ما هي مقفولة ايه قيمة الريح حتى ولو كانت منامه ميت الف جنيه
ايه قيمتها؟ ما لهاش اي لازمة. امتى يكون لها لازمة؟ لما افتحها افتحها وتبدأ الريحة بتاعتها تطلع هنا بقى لها قيمة. نفس الكلام احنا محتاجين نعبر عن حبنا لاولادنا عملي
عملي قال من خلال نزرة بسمة ولقمة وقبلة وكلمة ولمسة وحضن وهدية. مش ممكن مش ممكن. كل ده اهو عشان تعرفوا انتم عندكم تراس رهيب بس احنا لسة مش عارفين نتعامل معها
ادي التراس اللي عمالين يوصلوا له الان بعد ابحاس وتجارب ومش عارف ايه. سبحان الله! هو احنا عندنا الكلام ده النبي صلى الله عليه وسلم ما راحش بيقول انا باحبه وبس
مرة يحضن مرة يقبل مرة يضحك مرة يهزر مرة يمسح على راسه مرة يمسح على خده مرة يطبطب على صدره. اهو ما هو ده الكلام او بهدية ام خالد دي صحابية اتولدت في هجرة الحبشة. والدها ووالدتها كانوا من الناس اللي هاجرت لهجرة الحبشة الاولى وقعدوا في الحبشة
فترة طويلة جدا وبعد كده وصلوا للمدينة سنة سبعة هجرية في زمن خيبر. البنت دي كان لسة عندها تلات سنين تلات سنين ام خالد بتقول اعطي للنبي صلى الله عليه وسلم خميصة خميصة اللي هي الجلابية بس لطفلة صغيرة
فقعد النبي صلى الله عليه وسلم يسأل الصحابة لمن نهدي هذه ندي الهدية دي لمين؟ يا ترى نديها لمين؟ نديها لمين؟ مين؟ مين؟ قام النبي صلى الله عليه وسلم قال ايه؟ هاتوا لي ام خالد. ام خالد دي كانت طفلة صغيرة. كانت من عادتهم عند العرب انه بيكنوها
ام فلان حتى وان كانت طفلة صغيرة من ترون نكسوها هذه الخميصة فدعوني اسمعوا اللي جاية دي. اسمعوا اللي جاية دي فالبسنيها رسول الله بيده والله يا بختها صلى الله عليه وسلم. في قلب سنيها رسول الله بيده. ده مش كده وبس قام قايل لها قبلي واخلقي. قبلي واخلقي يعني ايه؟ تعيشي وتدوبي
ماشي كده ؟ وبعد كده خلص عبر لها عن الحب والحنان بالهدية. لبسها النبي صلى الله عليه وسلم بايديه. بعد كده هزر معها وضحك معها. النبي صلى الله عليه وسلم قال لها في
في اخر الحديث يا ام خالد هذا سنا هذا سنا هذا سنا قالت وسنة الجميلة بلسان الحبشة. انت حتة قمر انت حتة قمر يا ام خالد ام خالد ربط الحديس ده وهي عندها اربع سنوات
النبي صلى الله عليه وسلم عمل الموقف ده معها وهي عندها اربع سنوات او خمس سنوات بكتير جدا. روبط الحديس ده بعد عشرين سنة. ما نسيتش الموقف من النبي صلى الله عليه وسلم. مشاعر الحب لولادكم هيشوفوها منكم
ما بتتنساش اغلب المشكلات النفسية لدى الاطفال علماء التربية بيقولوا اغلب المشكلات النفسية لدى الاطفال المراهقين هو غياب الحب الحقيقي في محيطهم الاسري او فقدان الوالدين قدرته على التعبير عن الحب. حاجة من اتنين يا اما ما يلاقيش في البيت حب
فبالتالي البنت بتطلع برة تدور على حد يحبها والله العظيم حد من اخواننا الشباب دكتور محمد الشيخ آآ ازن بعضكم يعرفه. دكتور محمد الشيخ بيقول لي كتخصصه دكتور في الجامعة اكتر المشكلات اللي بتجي له في المستشفى في حالات الانتحار
في حالات الانتحار هو اقوى ما شاء الله داعية وموفق ومسدد آآ بيقول لي اغلب حالات الانتحار من البنات اللي رمت نفسها من الدور السادس والسابع واللي قطعت الشرايين واللي عملت واللي سوت اللي حاولت تنتحر. لما باجي في مسألة التأهيل النفسي
لها باسألها انت ليه عملت كده فقد الحب في بيتها قاسي جدا الام قاسية جدا. او الاب برة والام برة مش لاقيين مشاعر الحب جوة البيت. وصدقوني والله انا في كتير من الاوقات بعملها مع ولادي بجيب اولادي اقول لهم يا ولاد انسوا ان انا ابوكم انا واحد صاحبكم. قولوا لي بقى انتم زعلانين مني في ايه؟ وخلوا اولادكم يحكوا لكم بقى
خلوا اولادكم يحكوا لكم بقى كلكم موقف ونخش بقى على ايه او موقفين ونخش على الطريقة على التطبيقات العملية. في يوم مدرسة في المدرسة خلت اولادها خلت الاولاد في المدرسة
في الفصل يكتبوا موضوع تعبير. نفسك تكون ايه نفسك تكون ايه وبعد ما الاولاد كتبوا موضوعات التعبير خدت الكراسات ورجعت البيت طبعا كالعادة المدرسات بيصححوه في البيت وهي قاعدة تصحح خدت كراسة كده اثرت فيها جدا. تقرأ وتعيط تقرأ وتعيط تقرأ وتعيط. جه زوجها بيقول لها في ايه
قالت له الولد كاتب موضوع تعبير رهيب انا قايلة لهم كل واحد نفسه يكون ايه؟ فالولد كاتب نفسي اكون تليفزيون فالولد كاتب آآ والدي اول ما بييجي من الشغل ينسى اي حاجة وما بيقعدش معي ولا بيكلمني ويقعد قدام التليفزيون
وام مامتي هي طول النهار مشغولة على قناة الطبخ سي بي سي سفرة علشان قنوات الطبخ والحاجات دي اما اخواتي فبالليل قاعدين طول النهار قدام قدام التليفزيون في المصارعة والافلام والمسلسلات والاغاني والكلام ده
وما حدش منهم فكر في يوم من الايام يقعد معي. اكتر حاجة بيقعدوا معها تليفزيون فانا نفسي اكون تليفزيون العجيب ان المدرسة عمالة تعيط عياط رهيب دخل الزوج فبيقول لها بس الامر ما يستدعيش الامر الكلام ده كله. قالت له لأ الموضوع يستدعي الكلام ده. قال لها اصلا الاب اللي عمل كده ده اب قاسي جدا ده لازم يتعدم في ميدان عام
والام اللي بتعمل كده اصلا ده المفروض تضرب بالنار ايه اللي هي بتعمله ده ؟ حرام الولد الولد ده ده ولد اكيد عنده هيطلع عنده معقد نفسي والله فقالت له بس انا كنت عايز افكرك بحاجة انت نسيت ان ابنك عندنا في المدرسة؟
ونسيت ان ابنك معنا في الفصل واللي انا عايز افاجأك به ان اللي كتب الموضوع ده هو ابنك عشان كده بقول لكم انسوا في كتير من الاوقات ان انتم تقولوا لاولادكم انسوا انسوا يا ولاد ان احنا بابا وماما
واقعدوا معنا كلمونا ايه المشكلة فين حاجة اخيرة كان حدسني بها حد من اخوانا الدعاة. بيقول آآ اب سعودي آآ كان ما شاء الله تاجر رجل اعمال كبير جدا وكانت الساعة عنده بمبلغ
يعني الساعة عنده بمبلغ في يوم من الايام آآ ابنه جاي بيقول له آآ يا بابا يا بابا انا عايز اقعد معك ضرب الولد وشتم الولد قال له الساعة اللي انت هتقعدها معي دي ممكن اعمل فيها مسلا حاجات بخمسميت ريال
بعد فترة آآ آآ الولد قعد فترة يحوش يحوش. وبعد فترة طلع له بالليل قال له يا بابا ممكن تديني عشرة ريال ضربه ونيمه متعكنن كالعادة اه رجع لنفسه كده انا زعلت الواد من قيمة كم يوم ورجعت زعلته تاني
فقام طلع العشرة ريال وراح اداها له قال له يا ابني العشرة ريال اهي بس انا كنت عايز اسألك سؤال ممكن تقول لي بقى انت عايز العشرة ريال ليه قال له اصل انا حوشت ربعمية وتسعين
ولسه معي عشرة ريال كونت الخمسميت ريال ممكن تاخد خمسمية ريال وتقعد معي شوية بقى تيقن ان الحب افضل اسلوب تربوي علاجي يقينا الحب ده افضل اسلوب تربوي علاجي. واقصر الطرق لسعادة الابناء
لا سيما اذا كان هذا الطفل او هذه البنت في سن صغيرة التطبيقات العملية عايز اسمعها منكم ده تدريب ده مش درس علمي درس العلم انا بديك معلومة او بديكو معلومة
التدريب انا عايز اطلع منكم التطبيقات العملية حضرتك رائع جدا كويس كويس جدا رائع حضرتك يا محمود اه هييجي هييجي ان شاء الله. جميل. حضرتك كويس نشوف بقى التطبيقات بتاعتنا. اول تطبيق
اول تطبيق هه خلونا نخلي الاسبوع ده كتطبيق عملي ان شاء الله لحد المستوى التاني خلوا الاسبوع ده بالنسبة لنا هنرفع شعار في البيت هنخلي الاسبوع ده اسبوع حب بالنسبة للاولاد
انت ليه قلت لنا اسبوع لان انا لو قدرنا ان شاء الله ان احنا نبرمج نفسنا عصبيا ان الاسبوع ده اسبوع حب انا هحاول بقدر المستطاع اطلع كل مشاعر الحب اللي جوايا في كلمة في نزرة في ابتسامة
في حضن او قبلة للاولاد او كلمة طيبة او ابتسامة امسح على راسه امسح على خده اطبطب على صدره. لو قدرنا نأقلم نفسنا ان الاسبوع ده كده صدقوني تفضل طول
العمر ان شاء الله هيبقى اسبوع حب ان شاء الله. متفقين؟ يبقى الاسبوع ده اسمه اسبوع الحب مع الاولاد ان شاء الله. تاني حاجة هندرب نفسنا على تقبيل الابناء قبل الخروج من المنزل. وعند الخروج
قبل الخروج وبعد الخروج بص الولد واحضن الولد. تالت حاجة انا بتكلم سن من اتنين لتمان سنين. تالت حاجة ردد دائما امام ابنك انك احب الناس اليه ضيفوا عليها وبخاصة قدام العيلة يوم الخميس وكلنا موجودين في العيلة مع بعض
قولوا للولد انت احب الناس عندي قدام الناس كلها دي هتدي له سقة في نفسه عالية جدا جدا وتفرح الولد بصورة كبيرة جدا معلش العدل العدل بينهم. انا لو عندي تلاتة اربعة
ما هو اكيد حضرتك بصي حضرتك مما لا شك فيه ان اولادنا الحب بينهم مش هيبقى متساوي خالص. صح كده؟ لان دي حاجة يعني بادين ربنا سبحانه وتعالى مش بتاعتنا
ولكن في مسألة اللي تقدري عليه لازم يتنفز. يعني انا لو بوست ولا ابوس الكل لو حضنت ولد احضن الكل. لو عملت الولد هدية هدي للكل. ها ما شاء الله
رائع ما شاء الله رائع بالظبط بالظبط علشان كله اتربى مم. ولادهم علشان كده علشان كده ما حضرتك ما حضرتك ان شاء الله فوق السبعين طريقة هنحاول ان شاء الله نتخير مع كل ولد من الاولاد الطريقة المناسبة ان شاء الله